《梅山谒仙尉祠 其二》
清代·杜煦

芙蓉万柄古祠前，遗像须眉尚凛然。乱世余生无姓氏，奇才未著有神仙。

春朝箫鼓三间屋，月夜清幽一勺泉。小折馨香亲手荐，片时停桨夕阳天。

作者简介：（1780—1850）清浙江山阴人，字春晖，号尺庄。嘉庆间举人。博通经史，服膺阳明、蕺山之学，重躬行实践，以维护名教自任。获前贤遗迹，多为摹勒以公诸世。